hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ասկերանի շրջանի Խրամորթ գյուղը կիսադատարկ է: Գյուղում գրեթե շարժ չկա: Կանայք, երեխաները և ծերերը հեռացել են գյուղից՝ բնակություն են հաստատելով Արցախի համեմատաբար ապահով բնակավայրերում: Խրամորթում կյանքը վտանագավոր է դարձել մարտի 24-ից սկսած, երբ, Ադրբեջանի զինված ուժերը խախտելով եռակողմ հայտարարությամբ ձեռք բերված հրադադարի ռեժիմը, ներխուժել է Ասկերանի շրջանի Փառուխ գյուղի: Այդ օրը թշնամական պետությունը բռնազավթեց նաև գյուղի հարևանությամբ գտնվող Քարագլուխ բարձունքն՝ նշանառության տակ վերցնելով Խրամորթը, Իավնյանն ու անգամ Ասկերան քաղաքը:
Խրամորթն ամենամոտն է Քարագլուխ բարձունքին: Գյուղը տեսանելի է բոլոր կողմերից: Փառուխ ներխուժումն էլ եղել է պատճառ, որ գյուղի կանանց և երեխաներին տեղափոխեն անվտանգ բնակավայրեր: Գյուղում միայն տղամարդիկ են, ձևավորվել է ինքնապաշտպանական ջոկատ և իրականացվում է Խրամորթի պաշտպանությունը: Նրանք լրատվամիջոցների հետ չեն շփվում: Բանկիչներից մեկը, որն այդ պահին (մեր գյուղում գտնվելու ընթացքում,-հեղ) կնոջ և երեխաների համար նախատեսված անհրաժեշտ իրերն էր տեղափոխում նշեց, որ թշնամին վերջին անգամ գյուղը հրետանակոծել է մարտի առաջին տասնօրյակում: Մինչ այդ, սակայն, հնչեցրել են գյուղը լքելու սպառնալիքներ:
Արցախի մարդու իրավունքերի պաշտպանը նշում է՝ Ադրբեջանը կաթվածահար է անում նշյալ բնակավայրերի բնակիչների բնականոն կյանքի ընթացքը: ՄԻՊ Գեղամ Ստեփանյանի խոսքով՝ Ադրբեջանն Աշխարհի կողմից պետք է աննախադեպ պատժամիջոցների ենթարկվի:
Հայկական կողմը այս ներխուժման հետևանքով ունեցավ երեք զոհ և 15 վիրավոր: Այժմ հակասական տեղեկություններ կան, թե ում վերահսկողության տակ է  գտնվում Փառուխ գյուղը:  Ռուսաստանը բարձր մակարդակով՝ Պաշտպանության նախարարության միջոցով հայտնում է, որ գյուղից ադրբեջանական զինուժը դուրս է եկել: Իսկ ահա Բաքուն այլ բան է հայտնում, որ զորքերի տեղաշարժ չի եղել: Խրամորթում նշում են, որ ադրբեջանական զինուժը Քարագլուխ բարձունքում է:
Այս օրերին միակ դրական փոփոխությունն այն է, որ Ադրբեջանը, որն արհեստական խոչընդոտներ էր ստեղծում Արցախի գազամատակարարման համար, վերացրել է: Հայաստանից գազն անարգել հասնում է Արցախ: Մինչ այդ Արցախում հումանիտար աղետ էր: Բնակիչները զրկված էին տները ջեռուցելու և կենցաղային այլ կարիքները հոգալու հնարավորությունից: Գազի այլընտրանքը էլեկտրաէներգիան է, բայց Ստեփանակերտն ու այլ բնակավայրեր պարբերաբար հոսանքազրկվում են:
Ստեփանակերտում քաղաքացիները մեզ հետ զրույցում միայն խաղաղություն են ուզում՝ շեշտելով, որ կապրեն թեկուզ առանց գազի, լուսի և անգամ ջրի: Այդքան բաղձալի խաղաղությունը, սակայն, ըստ բնակիչների, տեսանելի չէ:
«Ստեղծված իրավիճակն անհանգստացնում է, երեխաներս վախենում են գնալ դպրոց: Չգիտեմ, թե ինչ կլինի, չեմ պատկերացնում»,- ասում է Արցախի բնակիչը:
Ստեփանակերտցիներից մեկն էլ անհնգստացած է, որ գյուղ առ գյուղ իր հայրենիքը թշնամուն է հանձնվում:
«Վատ եմ վերաբերվում, որ ադրբեջանցիները ներխուժել են հայկական գյուղ, մեր հայրենիքը մաս մաս վերցնում են»,- ասում է նա:
44-օրյա պատերազմից հետո Արցախի անվտանգությունը երաշխավորում են ռուս խաղաղապահները: Ստեփանակերտում հարց են հնչեցնում՝ ինչպես ստացվեց, որ ադրբեջանցիները գրավեցին նրանց վերահսկողոթւյան տակ գտնվող գյուղը:
«Ռուսների միջոցով պետք է տեղահան անեն նրանց գյուղից, բայց չեն անում: Հրամանը վերևից է, ռուսները կանգնել են,  թողել են անցնեն»,- ասում է մի քաղաքացի:
Նախորդ նյութըԱդրբեջանական ԶՈՒ ներկայությունը հումանիտար խնդիրների առջև է կանգնեցրել ՀՀ սահմանային բնակիչներին․ ՄԻՊ ներկայացուցիչ
Հաջորդ նյութըԴատավոր Բորիս Բախշիյանի կալանավորման ժամկետը երկարացվել է մեկ ամսով
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.